Peter Dickinson

Peter Malcolm de Brissac Dickinson (født 16. desember 1927 i Livingstone i Nord-Rhodesia (Zambia), død 16. desember 2015 i Winchester i England) var en britisk forfatter.

Liv  
Dicikinson var født i Nord-Rhodesia av engelske foreldre, men familien flyttet tilbake til Storbritannia da Peter var syv år gammel. Han var utdannet BA ved University of Cambridge i 1951. Før han ble forfatter på heltid, arbeidet Dickinson i sytten år for magasinet PUNCH, blant annet som assisterende redaktør. Han var først gift med Mary Rose Barnard (1953–1988), og deretter fra 1991 med den amerikanske fantasy-forfatteren Robin McKinley.

Forfatterskap 
Peter Dickinsons forfatterskap fordeler seg på tre kategorier: Kriminalromaner for voksne lesere, ungdomsromaner, ofte med fantastiske elementer, og bøker for yngre barn.

Et par av hans romaner har alternativ-historie-perpektiv: King and Joker (1976) og Skeleton-in-Waiting (1989) bygger på premisset at prins Albert Victor, Duke of Clarence (1864–1892) overlever og ender opp med å regjere som Victor I of England.

Peter Dickison vant flere priser for sitt forfatterskap. I 1968 og 1969 ble han tildelt den britiske Crime Writers Associations Gold Dagger for årets beste kriminalroman (Skin Deep og A Pride of Heroes). I 1979 fikk han The Whitbread Award for årets beste barnebok (Tulku). Han var gjentatte ganger nominert til Carnegie Medal, og fikk den to år på rad (for  Tulku i 1979 og City of Gold i 1980). I 2000 ble han nominert til H.C. Andersen-prisen for sitt forfatterskap.

Han ble medlem av Royal Society of Literature i 1999 og utnevnt til Officer of Order of the British Empire i 2009.

Bibliografi 

 Skin Deep (også utgitt som The Glass-Sided Ants' Nest) (1968) 
 The Weathermonger (1968)
 A Pride of Heroes (også utgitt som The Old English Peep-Show) (1969) 
 Heartsease (1969)
 The Seals (også utgitt som The Sinful Stones) (1970) 
 The Devil's Children (1970)
 Emma Tupper's Diary (1970)
 Sleep and His Brother (1971) 
 The Lizard in the Cup (1972) 
 The Dancing Bear (1972)
 The Green Gene (1973)
 The Gift (1973)
 The Iron Lion (1973)
 The Poison Oracle (1974)
 The Lively Dead (1975)
 Chance, Luck and Destiny – sakprosa (1975) 
 The Blue Hawk (1975)
 King and Joker (1976)
 Walking Dead (1977)
 Annerton Pit (1977)
 Hepzibah (1978)
 One Foot in the Grave (1979) 
 The Flight of Dragons (1979)
 Tulku (1979)
 City of Gold (1980)
 A Summer in the Twenties (1981)
 The Seventh Raven (1981)
 The Last House party (1982)
 Hind sight (1983)
 Healer (1983)
 Death of a Unicorn (1984) 
 Giant Cold (1984)
 Tefuga (1985)
 A Box of Nothing (1985)
 Perfect Gallows (1987)
 Mole Hole (1987)
 Eva (1988)
 Merlin Dreams (1988)
 Skeleton-in-Waiting (1989)
 AK (1990)
 Play Dead (1992)
 A Bone from a Dry Sea (1992)
 Shadow of a Hero (1993)
 Time and the Clock Mice, Etcetera (1993)
 The Yellow Room Conspiracy (1994)
 Chuck and Danielle (1996)
 The Kin (1998) (også utgitt i fire bind som: Suth's Story, Noli's Story, Po's Story, and Mana's Story)
 Some Deaths Before Dying (1999)
 Touch and Go (1999)
 The Lion Tamer's Daughter (1999)
 The Ropemaker (2001)
 Elementals: Water (2002) sammen med Robin McKinley (også utgitt som Water: Tales of the Elemental Spirits)
 The Tears of the Salamander (2003)
 The Gift Boat (2004) (også utgitt som Inside Grandad)
 Angel Isle (2006)

Oversettelser til norsk

Priser og utmerkelser 
 The Gold Dagger 1968, for Skin Deep 
 The Gold Dagger 1969, for A Pride of Heroes 
 The Whitbread Award for Best Children's Book 1979, for Tulku
 Carnegie Medal 1979, for Tulku
 Carnegie Medal 1980, for City of Gold
 Phoenix Award 2001, for The Seventh Raven
 Grand Prix de Littérature Policière  2002, for Retour chez les vivants (One Foot in the Grave)
 Der Rattenfänger-Literaturpreis 2004, for Tanzbär (The Dancing Bear)

Referanser

Eksterne lenker 
 

Britiske forfattere
Britiske barnebokforfattere
Britiske krimforfattere
Engelskspråklige forfattere
Britiske forfattere av fantastisk litteratur
Personer fra Southern Province i Zambia
Personer fra distriktet Windsor and Maidenhead
Carnegie Medal in Literature
Order of the British Empire (OBE)